Peter Zeindler

Dr **Peter Zeindler** (* 18. Februar 1934 z Züri; † 7. Mai 2023 au deert) isch e Schwyzer Schurnalischt un Schriftsteller gsii, wu mer vor allem gchännt as Autor vu Kriminalroman gchännt.

## Lääbe
Dr Zeindler isch no dr Schuel uf s Leererseminaar gange. An dr Uniwersiteet Züri het er druf Germanischt un Chunschtgschiicht studiert un 1963 bim Emil Staiger promowiert mit dr Aarbet *Der negative Held im Drama*. Är het as Dozänt fir dytschi Sprooch an dr Goethe-Inschtitut vu Radolfzell un Iserlohn gschafft, as Dytschleerer am Gimnasium z Biel un au im Prässedienscht vu dr Kultuurstiftig Pro Helvetia. Derno het er as Redakter un Moderaator vum Kultuurmagazin *Perspektiven* bim Schwyzer Fäänsee DRS gschafft. Syter anne 1974 isch er freie Schurnalischt un Schriftsteller gsii, derzue het er as Literatuurredakter bi Radio Züri gschafft. Ab 1989 het er di literaarisch Talk-Show *Bernhard-Littéraire* im Zürcher Bernhard-Theater moderiert. Fir dr Raadio het dr Zeindler verschiideni Kriminaal-Heerspiil gschriibe. Anne 1982 isch mit *Tarock* sy eerschte Kriminaalromaan uusechuu.

Är het au Stuck fir s Theater gschriibe, unter anderem di dramaatisch Collage *Der Eremit* (Urufierig 20.10.1966, Stadttheater Bärn, Reschy: Emil Stöhr), s Draama *Kurzschluss* (Urufierig 22.3.1969, Badisches Staatstheater Charlsrue), d Kumedi *Der Kurgast* (Urufierig 1985, Theater am Hechtplatz Züri, Reschy: Franziska Kohlund), verschiideni Chanson fir dr Oobe *Alles schon hundertmal gesagt* vu dr Eva Rieck (Urufierig 1987, Theater am Hechtplatz Züri) un zäme mit em Max Rüeger di musikaalisch Kumedi *Prinzessin aus gutem Hause* (Urufierig 1988, Theater am Hechtplatz Züri, Musik: Daniel Fueter, Reschy: Franz Matter). 1999 het er Täxt gschriibe un gschwätzt, wu vu dr Wyyssaagige vum Nostradamus inschpiriert gsii sin, fir s Multimeedia-Spektaakel *Deus Ex Machina*, wu in dr reformierte Chilche Züri-Witike urufgfiert wooren isch. Zum 70. Gebuurtsdaag vum Zeindler isch 2004 syni musikaalisch Kriminaalkumedi *Dichter morden nicht!* am Theater am Hechtplatz z Züri urufgfiert woore unter dr Reschy vum Enzo Scanzi. Dr Zeindler het au Draaibiecher fir s Fäärnsee verfasst, unter anderem fir d Krimiraie Krimireihe *Tatort* un fir Fäärnseefilm nco Romään vum Leo Perutz.

Är isch Mitgliid gsii vum P.E.N., bim Autoor*neverband AdS (vorhäär in dr Gruppe Oute) un bi dr Krimiautooreverainigung Syndikat. Är isch dr ainzig Autoor, wu dr Dytsch Krimibryys viermool het chenne gwinne.

## Uusglääseni Uuszaichnige
* Ehregaab vum Kantoon Züri
* 1986 Dytsche Krimibryys (nomool 1988, 1990, 1992)
* 1987 Schillerbryys vu dr Zürcher Kantonaalbank
* 1996 Glauser Ehrebryys fir sy Gsamtwäärch

## Uusglääseni Wäärch
**Konrad-Sembritzki-Zyklus**
* *Widerspiel.* Roman, Zsolnay, Wien 1987, ISBN 3-552-03923-6.
* *Der Zirkel.* Roman. Heyne, München 1988, ISBN 3-453-02560-1.
* *Die Ringe des Saturns.* Kriminalroman. Goldmann, München 1992, ISBN 3-442-05200-9.
* *Der Schattenagent.* Roman. Goldmann, München 1992, ISBN 3-442-09970-6.
* *Feuerprobe.* Roman. Goldmann, München 1993, ISBN 3-442-41318-4.
* *Der Schläfer.* Agentenroman. Arche, Zürich 1993, ISBN 3-7160-2157-1.
* *Mord im Zug. Böse Geschichten.* Arche, Zürich 1994, ISBN 3-7160-2173-3.
* *Ausgetrieben.* Roman. Arche, Zürich 1995, ISBN 3-7160-2188-1.
* *Aus Privatbesitz.* Roman. Arche, Zürich/Hamburg 1998, ISBN 3-7160-2247-0.
* *Abschied in Casablanca. Sembritzki auf Mission in Marokko.* Arche, Zürich 2000, ISBN 3-7160-2274-8.
* *Das Sargbukett oder Sophies erster Fall.* Kriminalroman. Pendragon-Verlag, Bielefeld 2009, ISBN 978-3-86532-093-3.
* *Die weisse Madonna.* Reinhardt-Verlag, Basel 2014, ISBN 978-3-7245-1991-1.

**Romään un Gschiichte**
* *Tarock.* Kriminalroman. Goldmann, München 1992, ISBN 3-442-05194-0.
* *Salon mit Seerosen.* Kriminalroman. Arche, Zürich 1996, ISBN 3-7160-2216-0.
* *Abgepfiffen. Best of Foul Play*. Rowohlt, Reinbek 1998, ISBN 3-499-43323-0.
* *Das Lächeln des andern.* Roman. Arche, Zürich 2002, ISBN 3-7160-2306-X.
* *Das unheimliche Auge* Kinderkrimi. Nagel & Kimche, München 2003, ISBN 3-312-00944-8.
* *Toter Strand.* Roman. Arche, Zürich 2004, ISBN 3-7160-2334-5.
* *Der Schreibtisch am Fenster.* Roman. Arche, Zürich 2006, ISBN 3-7160-2352-3.
* *Grüezi – Moin, Moin. Szenen aus Zürich & Hamburg und Hamburg & Zürich*. Arche, Zürich 2006, ISBN 978-3-7160-2364-8.
* *Der Mauersegler.* Roman nach einer Geschichte von Peter und Christa Gross-Feurich. Arche, Zürich 2007, ISBN 978-3-7160-2372-3.
* *Tanti Auguri.* Kriminalroman. Walker, Zürich 2008, ISBN 978-3-9523436-0-9.
* *Die Meisterpartie.* Kriminalgeschichten. Pendragon-Verlag, Bielefeld 2009, ISBN 978-3-86532-127-5.

**Theaterstugg un Liedtäxt**
* *Animale amoroso.* Grymti Täxt fir d Produkzioon vum Trio Festivo
* *Der Eremit.* Dramatische Collage. U: Stadttheater Bärn 1966
* *Kurzschluss.* U: Badisches Staatstheater Charlsrue 1969
* *Der Kurgast.* U: Theater am Hechtplatz, Züri 1985
* *Alles schon hundertmal gesagt.* Chanson fir d Eva Rieck. U: Hechtplatz, Züri 1987
* *Heut lieb’ ich meinen Schreiner.* Chanson fir d Gabriela Tanner. U: Keller 62, Züri 2001
* Zwischentexte zum Singespiel *Erwin und Elmire* vum Othmar Schoeck. U: Aargauer Kammerorchester, Aarau 2002
* Zwischentexte für die Oper *Marc’Antonio e Cleopatra* vum Johann Adolph Hasse. U: Theater Stok, Züri 2003

**Heerspiil**
* *Informationen.* DRS 1972
* *Ausbrechen.* Reschy: Walter Baumgarter, DRS 1974
* *Die Meisterpartie.* SWF 1990
* *Alte Kameraden.* SWF/SFB 1992
* *Die Austreibung.* SWF/SFB 1993
* *Duett in Zürich.* SWF/SFB 1996
* *Der Heimwerker.* Reschy: Walter Baumgarter, DRS 1998
* *Der letzte Gang.* DRS 2000

**TV-Draaibiecher**
* Michael Kehlmann (Reschy): *Der Meister des Jüngsten Tages.* 1988 (noch e glyychnamige Romaan vum Leo Perutz).
* Michael Kehlmann: *Die Ringe des Saturn.* 1990
* Bernhard Giger (Reschy): *Gehirnwäsche*. 1993 (Tatort-Folg 276).

## Literatur
* 

## Weblink
* Peter Zeindler in Swisscovery, em schwyzerische Suechportaal vu dr wisseschaftlige Bibliotheeke
* 
* 
* 
* 
* Kurzporträt Zeindlers

## Fueßnote